Tanker Brewery aloittaa joukkorahoituskampanjan korkean kysynnän ansiosta - SSS-Radio
Kirjoittanut sss-radio 10. helmikuun 2020
Virolainen käsityöläispanimo Tanker Brewery käynnistää Funderbeam-sijoitusalustalla kampanjan, jonka tarkoituksena on kerätä 500 000 euron rahoitus. Investoinnin avulla yritys aikoo kasvattaa tuotantomääriä ja hankkia laitteita, jotka mahdollistavat panimon tuotantoprosessien tehostamisen, samalla säilyttäen tuotteiden korkean laadun.
Tanker Breweryn perustaja ja toimitusjohtaja Jaanis Tammela kertoo panimon kamppailevan ongelman kanssa, josta moni yritys olisi ylpeä. “Kysyntä ylittää tuotantokapasiteettimme. Vaikka paikalliset markkinat saadaan pidettyä tyytyväisenä, emme pysty vastaamaan kasvavaan lisäkysyntään.”, Tammela toteaa. Virossa pienpanimoille sallittu vuotuinen tuotantoraja on Tammikuussa 2020 noussut 0,6 miljoonasta litrasta 1,5 miljoonaan litraan vuodessa, joten kasvupotentiaalia on. “Uusien käymistankkien hankkiminen auttaa meitä vastaamaan kasvavaan kysyntään sekä mahdollistaa uusiin mahdollisuuksiin tarttumisen.” Yrityksessä suunnitellaan myös panimosentrifugin hankintaa: Sentrifugiteknologian tuomisella osaksi panimon tuotantoprosessia on mahdollista parantaa tuotteen tasalaatuisuutta, nopeuttaa tuotantoprosessia ja vähentää tuotantohävikkiä – kaikkinensa kasvattaen panimon vuosituotantoa jopa 15 %.
Tammelan mukaan craft-oluen markkinoiden painopiste on edelleen IPA-tyylisissä oluissa, mutta alkoholittomat oluet ovat kasvava trendi. “Niitä on helppo juoda, ne sopivat hyvin monien ruokien kanssa sekä osaksi aktiivisempaa ja terveellisempää elämäntapaa”, Tammela kertoo. Tästä syystä Tanker julkaisikin hiljattain ensimmäisen alkoholittoman oluensa, jonka resepti pohjaa panimon suosikkituotteeseen, Sauna Sesssioniin. Myös erikoisempien “niche-oluiden” markkina, joka mahdollistaa kokeellisempien tuotteiden ja uusien, mielenkiintoisten makuelämysten kehittelyn, on yritykselle edelleen tärkeä.
Jaanis Tammela. Kuva: Erlend Štaub
Kampanjan johtava sijoittaja Tauri Alas on seurannut Tankeria yli vuoden ja pitää yhtiön kehitystä vaikuttavana. ”He ovat korvanneet klassisen 0,33 litran lasipullon vähemmän tutulla, mustalla 0,44 litran tölkillä, ja muutos onkin otettu markkinoilla hyvin vastaan. Tanker-oluiden valikoima on monipuolinen, koska oman, aktiivisen kehitystyön lisäksi työskentelemme myös useiden yhteistyöpanimoiden kanssa ympäri Eurooppaa.”
Alas lisää, että hän näkee vahvan ja yritykselle omistautuneen tiimin: ”Kesäsesongin aikana ei ole viikonloppua, jolloin Tankerin väki ei näkisi merkittävillä alan festivaaleilla. Vahva kasvu on tulosta määrätietoisesta tekemisestä. ”
Tanker keräsi pääomaa vuonna 2018 Funderbeamin kautta. Kerätty 700 000 euroa mahdollisti huippuluokan tuotantolaitteden hankkimisen uuteen, Tallinnan kupeeseen, Jüriin, rakennettuun panimoon. Hanke saatiin päätökseen ja tuotanto pääsi alkamaan huhtikuussa 2019. Tällöin myös tuotteiden pakkaaminen lasipulloihin loppui ja panimo aloitti tölkittämisen. Tölkkehin siirtyminen mahdollistaa aiempaa suurempien määrien kuljettamisen, vähentää tuotantohävikkiä ja on paitsi ekologisempaa, myös parempi tuotteen säilyvyydelle. Yhteistyössä mainostoimisto Kontuur Leo Burnettin kanssa tölkeille luotiin uusi design, joka voitti parhaan päivittäistavarapakkausluokan palkinnon ADC*E Estonian Design Awards -kilpailussa vuonna 2019.
Tanker sai alkunsa kolmen kotiolutharrastajan yhteisestä halusta valmistaa hyvää olutta ja tarjota sitä myös muille. Panimo pääsi aloittamaan kaupallisen toiminnan huhtikuussa 2015 ja tuotti 400 hehtolitraa olutta ensimmäisen toimintavuotensa aikana. Viime vuonna tuotanto oli jo yli 3000 hehtolitraa. Erilaisia tuotteita on panimon elinaikana syntynyt noin 100.
Funderbeam tarjoaa sijoitusalustansa kautta pienille ja keskisuurille yrityksille mahdollisuuden hankkia pääomaa kasvuvaiheessaan ja sijoittajille mahdollisuuden käydä kauppaa sijoituksillaan rajatussa ympäristössä. Tähän mennessä Funderbeam-alustalle on astunut yli 50 kasvavaa yritystä sekä yli 13 000 sijoittajaa yli 125 maasta. Vuonna 2013 perustetulla yrityksellä on toimistot Tallinnassa, Lontoossa, Zagrebissa sekä Singaporessa. Funderbeam työllistää yhteensä 40 henkilöä ja rekrytoi aktiivisesti uusia työntekijöitä.
Tanssimusiikki.